Markaziy bank: yanvar - fevral oylarida respublikaga 892 million dollar kelib tushdi

Markaziy bank 2021 yilning yanvar-fevral oylarida O‘zbekistonga kelib tushgan xalqaro transchegaraviy pul o‘tkazmalari hajmi to‘g‘risida ma'lumot berdi.
Qayd etilishicha, o‘tgan ikki oy davomida O‘zbekistonga jismoniy shaxslar tomonidan 892 million dollar mablag‘ yuborilgan va pul o‘tkazmalari hajmi 2020 yilning mos davriga nisbatan 107 million dollarga yoki 14 foizga oshgan.
Chet elga yuborilgan xalqaro pul o‘tkazmalari miqdori 215 million dollarga yetdi. Natijada xalqaro transchegaraviy pul o‘tkazmalari bo‘yicha ijobiy saldo qariyb 677 million dollarni tashkil etdi.